ચીન, રશિયા અને ઉત્તર કોરિયા દ્વારા જોખમ સતત વધી રહ્યું હોવાનું જણાવીને પેન્ટાગોને 2019ના સૈન્ય ખર્ચમાં નોંધપાત્ર વધારો કરવાની માંગ કરી છે. પેન્ટાગોને સરકારને 686 અબજ ડોલર મંજૂર કરવાનો આગ્રહ વ્યક્ત કર્યો છે, જે દેશના ઈતિહાસમાં સૌથી મોટા બજેટ પૈકી છે. સીએનએનના રિપોર્ટ મુજબ, રાષ્ટ્રપતિ ડોનાલ્ડ ટ્રમ્પે સોમવારે આ પ્રસ્તાવને રજૂ કરતા કહ્યું કે અમેરિકન આર્મી અગાઉની તુલનાએ વધુ મજબૂત થશે અને સેના પાસે તમામ પ્રકારના હથિયારો હશે. આને રશિયા, ચીન અને ઉત્તર કોરિયા સામેની પૂર્વ તૈયારી ગણાવવામાં આવી રહી છે.